**भारत सरकार**

**रक्षा मंत्रालय**

**रक्षा विभाग**

**राज्य सभा**

**अतारांकित प्रश्‍न संख्‍या 1447**

**24दिसंबर, 2018 को उत्‍तर के लिए**

 **विद्यार्थियों को एनसीसी में शामिल होने के लिए प्रोत्साहित करना**

**1447.सरदार सुखदेव सिंह ढिंडसा:**

क्‍या रक्षा मंत्री यह बताने की कृपा करेंगे कि :

(क) सरकार द्वारा विद्यालयों और महाविद्यालयों के विद्यार्थियों को राष्ट्रीय कैडेट कोर (एनसीसी) में शामिल होने के लिए प्रेरित और प्रोत्साहित करने के लिए क्या कदम उठाये गये हैं; और

(ख) विद्यार्थियों को एनसीसी में शामिल करने के लिए उपलब्ध कराई गई सुविधाओं का ब्यौरा क्या है?

**उत्‍तर**

**रक्षा मंत्रालय में राज्यमंत्री(डॉ. सुभाष भामरे)**

(क) और (ख): सरकार द्वारा देश में विद्यार्थियों में एनसीसी को लोकप्रिय बनाने के लिए निम्नलिखित कदम उठाए गए हैं :-

1. सभी एनसीसी कैडेटों को सेना कार्मिकों द्वारा निःशुल्क संस्थागत प्रशिक्षण प्रदान किया जा रहा है ।
2. सरकारी संस्थानों में पढ़ने वाले कैडेटों को निःशुल्क वर्दी का प्रावधान किया गया है।
3. राज्य सरकार की निधि से एनसीसी परेड के उपरांत कैडेटों को जलपान भत्ता प्रदान किया जाता है।
4. विद्यार्थियों से किसी प्रकार का शुल्क नहीं वसूला जाता (केन्द्र/राज्य/संस्थान द्वारा पूर्ण लागत का वहन किया जाता है)।
5. कैडेट कल्याण सोसायटी (सीडब्ल्यूएस) की सदस्यता दी जाती है ।
6. ए, बी और सी प्रमाणपत्र जारी किए जाते हैं जो कि उच्च शिक्षा और रोजगार में विभिन्न प्रकार के लाभ/रियायतें प्रदान करता है ।

…..2/-

-2-

1. साहसिक कार्यकलापों जैसे रॉक क्लाइम्बिंग, पर्वतारोहण इत्यादि को प्रोत्साहित किया जाना।
2. एसएसबी कोचिंग, व्यक्तित्व विकास इत्यादि में प्रशिक्षण का प्रावधान करना ।
3. एनसीसी युवा आदान-प्रदान कार्यक्रम के जरिए विदेशी दौरों के अवसर प्रदान करना ।
4. हथियारों का रख-रखाव, अश्वारोहण का प्रशिक्षण, पोत निर्माण, माईक्रोलाइट्स इत्यादि के लिए अवसर प्रदान करना ।
5. सशस्त्र सेनाओं में चयन में रियायत/प्राथमिकता प्रदान करना ।
6. राज्य सरकारें भी एनसीसी प्रमाणपत्र धारक कैडेटों को विभिन्न प्रकार के लाभ प्रदान करती है ।

\*\*\*\*